 ኣብ 2014 ወግዓዊ ክግበር ከሎ ካብ ፅኑዕ ስሚንቶ ብዝህነፁ ዓንድታት መውረዲ ማይ መትረባት ዘለዎን ሕቡእ ካሜራታት ዝተገጠመሉን 708 ኪሎ ሜትሮ ሓፁር ከም ዝስራሕ መንግስቲ ኣፍሊጡ ነይሩ በቲ ትልሚ መሰረት ካብ ህንዲ ውቅያኖስ ጀሚሩ ክሳብ እቲ ኬንያ ምስ ሶማሊያን ኢትዮጵያን እትራኸበሉ ዶብ ማንዴራ ክዝርጋሕ እዩ ተሓሲቡ ዝነበረ ዘይሕጋዊ ዝውውርን ስደትን ንምቁፅፃር ልዕሊኡ ከኣ ዕጡቓት ኣልሸባብ ናብ ኬንያ ከይኣትዉ ንምክልኻል ዓሊሙ ከም ዝህነፅውን ሽዑ ተገሊፁ ነይሩ ህንፀቱ ድማ ኣብ 2015 ከም ዝተጀመረ ይፍለጥ ድሕሪ ኣርባዕተ ዓመት ግን እቲ ዝተትሓዘ ዓብዪ ፕሮጀክት ሓፁር ዘይኮነስ 10 ኪሎ ሜትሮ ሓፁር ጥራሕ እዩ ተሃኒፁ ተረኺቡ ወፃእታት ወፃኢ ዝተገበረ ገንዘብ 3.4 ቢልዮን ሺልንግ ኬንያ ወይ ድማ 35 ሚልዮን ዶላር ኣሜሪካዩ ን10 ኪሎ ሜትሮ ክምቀል ከሎ ድማ ኣብ ሓደ ኪሎ ሜትሮ ኣስታት 3 ሚልዮን ዶላር ወፃኢ ከም ዝተገበረ የመልክት እዚ ገንዘብ ካብቲ መንግስቲ ኬንያ ኣብዚ ዓመት ንመዕደጊ መሕለውታ መግቢ ዝሰልዖ በጀት ብኽልተ ዕፅፊ ይበልፅ ንሓለዋ ጥዕና ካብ ዝተትሓዘ በጀትውን ብሚልዮን ዶላራት ይዛይድ ባይቶ ኬንያ እንታይ በለ? 